Za karjeru we Łužicy
Lipsk. W Lipsku wotměchu so dźensa srjedźoněmske wiki absolwentow. Pod hesłom „Přichod Łužica – karjera na spočatku Němskeje“ předstajichu tam Marketingowa towaršnosć Hornja Łužica-Delnja Šleska a měsće Budyšin a Žitawa předewzaća hospodarskeho regiona jako atraktiwnych dźěłodawarjow a wabjachu z wobšěrnymi informacijemi za karjeru w Hornjej Łužicy.
Při wulkej wodźe spěšnje jednać
Drježdźany. Nowy system k warnowanju před wulkej wodu w Sakskej bu wčera w Drježdźanach přepodaty. Wón zapřija nětko dźewjeć rěčnišćow. Nowy system warnuje tam, hdźež ma so nuznje jednać. Wažne powěsće njepřenjesu so telefonisce, ale z pomocu SMS, rěčneho dialoga abo přez internet.
Kermušerjo w muzeju
Njeswačidło. Wjace hač 750 zajimcow wopyta zawčerawšim zakónčenu wustajeńcu w Njeswačanskim domizniskim muzeju wo bojach nalěto 1945 we wsy a wokolinje, kotruž běchu 7. junija wotewrěli. Posledni dźeń wobhlada sej hišće něhdźe 60 ludźi, mjez nimi Pawlikec kermušerjo z Radworja a časowi swědkojo ze Šešowa a Noweje Wsy, powučnu pokazku.
szl_Latn szl_Latn szl_Latn szl_Latn ltg_Latn szl_Latn